Document ID: /roh_data/filtered/fineweb-2-filterrobots_roh.jsonl.gz/4216

«Think global. Be alpine. Act different» Quai è il motto dal forum en Engiadina, suenter l’ultim inscunter dal 2015 a Mayrhofen en Austria. Stgars 170 persunas da la branscha da turissem en las regiuns da las alps, èn stadas preschentas a l’inscunter da trais dis en l'Engiadina. La gronda part dals participants èn Svizzers cun passa 100 persunas. Ma er l’Austria è represchentada bain cun radund 40 persunas.
Il dumber da giasts d'enviern stagneschan en las Alps e las investiziun creschan. Quai per exister vinavant sin il martgà internaziunal dal turissem d’enviern. La concurrenza fa dentant il medem e las finanzas èn stgarsas. Tgi duess finanziar tut quell’infrastructura u dovra ina sanaziun structurala sa dumondan ils participants dal Forum da turissem da las Alps.
Quai che è clar è che il turissem d’enviern è “too big to fail”.
Participants da 6 pajais han prendì part
Gronda differenza tranter Svizra ed Austria
Er sche la tematica uffiziala dal forum è stada il turissem d’enviern en general, ha la stagiun d’enviern passada occupà il pli ferm ils turistichers. Oravant tut er la differenza tranter ils resultats da la Svizra cun ina nauscha stagiun e l’Austria cun ina fitg buna stagiun.
Soluziuns fin uss sulet teoria
Resultats concrets n’haja quai betg dà suenter dus dis intensivs cun referats e discussiuns da podi a Puntraschigna. Dentant turnan ils turistichers a chasa cun numerus novs inputs, ch’els emprovan da realisar en lur destinaziuns.